EkBass/fiwiki-20250220-pages-articles huggingface dataset:
Siperianunikko

Siperianunikko (Papaver croceum) on unikoiden sukuun kuuluva, myös koristekasvina yleisesti viljelty kukkakasvilaji. Suomessa siperianunikkoa tavataan satunnaisesti koko maassa viljelykarkulaisena. Helounikkoa (Papaver nudicaule) voidaan pitää samana lajina kuin siperianunikkoa, mutta Suomen Lajitietokeskuksen mukaan ne ovat eri lajeja.Suomen Lajitietokeskus: Helounikko – Papaver nudicaule Viitattu 9.1.2024. == Ulkonäkö ja koko == Tavallisesti kaksi- tai monivuotinen siperianunikko kasvaa 30–40 cm korkeaksi. Ruusukkeena löyhänä mättäänä olevat lehdet ovat parijakoisia ja väriltään sinivihreitä. Ruusukkeen keskeltä nouseva lehdetön vana on siirottava- tai myötäkarvainen. Vanan kärjessä on yksittäinen, noin 5 cm leveä keltainen, oranssi tai joskus valkoinen kukka. Verhiö on kaksilehtinen, mutta verholehdet varisevat varhain. Terälehtiä on neljä kappaletta. Emiö on monilehtinen ja yhdislehtinen, heteitä on paljon. Siperianunikko kukkii Suomessa kesä- elokuussa. Siemenet kypsyvät nuijamaisessa, karvaisessa kodassa. Kodan päällä on tähtimäinen, monisäteinen luottilevy, jonka alle avautuvista rei'istä siemenet varisevat.Retkeilykasvio 1998, s. 93–94.Den virtuella floran: Sibirsk vallmo (myös levinneisyyskartat) Viitattu 2.2.2012. == Levinneisyys == Siperianunikko on alun perin kotoisin Keski-Aasiasta. Koristekasvina laji on levinnyt kauas alkuperäisiltä kasvualueiltaan.Retkeilykasvio 1998, s. 93. Suomessa siperianunikkoa tavataan koko maassa viljelyperäisenä puutarhakarkulaisena. Parhaiten laji menestyy luonnossa Pohjois-Lapissa, jossa se kasvaa paikoin myös vakiintuneena lajina.Lampinen, R. & Lahti, T. 2011: Kasviatlas 2010: Siperianunikon levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 2.2.2012. == Elinympäristö == Siperianunikko kasvaa soraisessa maanperässä muun muassa tienvarsilla ja joutomailla. == Käyttö == Siperianunikko on yleinen puutarhojen koristekasvi. Lajista on jalostettu muun muassa vaaleanpunaisia ja punakukkaisia lajikkeita. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2023: Siperianunikon (Papaver croceum) levinneisyys Suomessa. * Luontoportti: Siperianunikko (Papaver croceum) * Pinkka, Lajintuntemuksen oppimisympäristö: Siperianunikko (Oreomecon crocea) * Pirkanmaan perinnepiha: Siperianunikko (Papaver croceum) * Puutarha.net: Siperianunikko (Papaver croceum) * ITIS: Papaver croceum Luokka:Unikot
Craig A. Evans

Craig A. Evans on Uuden testamentin eksegetiikan tutkija, joka toimii Uuden testamentin eksegetiikan professorina Acadia Divinity Collegessa Wolfvillessä, Kanadan Nova Scotiassa. Hän väitteli tohtoriksi Claremont Graduate Universityssä Etelä-Kaliforniassa. Evans tunnetaan evankeelisena eksegeettinä. Evans on tutkinut ennen kaikkea Kuolleen meren kääröjä, historiallista Jeesusta ja Raamatun arkeologiaa. == Julkaisut == Evansin kirjoittamien ja toimittamien kirjojen yhteislukumäärä on yli 60, jonka lisäksi hän on kirjoittanut satoja artikkeleita. * Fabricating Jesus: How Modern Scholars Distort the Gospels. InterVarsity Press. 2006. pp. 290. ISBN 0830833188. * Christian Beginnings and the Dead Sea Scrolls. Baker Academic. 2006. pp. 144. ISBN 978-0801028373. * Ancient Texts For New Testament Studies: A Guide To The Background Literature. Hendrickson Publishers. 2005. pp. 539. ISBN 978-1565634091. * Jesus and the Ossuaries. Baylor University Press. 2003. pp. 168. ISBN 0918954886. * Who Was Jesus?: A Jewish-Christian Dialogue. Westminster John Knox. 2001. pp. 272. ISBN 0664224628. * The Interpretation of Scripture in Early Judaism. Continuum International. 2000. ISBN 1841270768. * Dictionary of New Testament Background. InterVarsity Press. 2000. pp. 1328. ISBN 978-0830817801. * The Function of Scripture in Early Jewish and Christian Tradition. Continuum International. 1998. pp. 504. ISBN 1850758301. * Eschatology, Messianism, and the Dead Sea. Eerdmans Books for Young. 1997. pp. 167. ISBN 0802842305. * Noncanonical Writings and New Testament Interpretation == Aiheesta muualla == * Craig A. Evansin kotisivut Luokka:Eksegetiikka Luokka:Yhdysvaltalaiset teologit Luokka:Syntymävuosi puuttuu Luokka:Elävät henkilöt
À la carte

À la carte (äännetään suom. , ransk. )PRobert s. 233 on ranskankielinen ilmaus, joka tarkoittaa ruokalistan mukaan.Aikio, Vornanen, s. 28 Tässä la carte tarkoittaa ravintolan koko valikoimaa, eli luetteloa ruuista ja ruokalajeista hintoineen. Ranskassa à la carte -valinta tarkoittaa, että asiakas valitsee vapaasti tuosta luettelosta. Sen vastakohta on menu eli keittiömestarin päivälle valitsema otos pitkästä listasta (la carte) tai ateria à prix fixe (ateriakokonaisuus, jonka sisältö ja hinta on sidottu).menu: PRobert s. 1071 Myös Suomessa ilmausta à la carte käytetään ravintoloissa tarkoittamaan erikseen tilattavaa annosta, jonka vastakohtana pidetään kiinteämuotoista ja -hintaista ateriaa.Aikio, Vornanen,s. 28 Nykyisin ilmaisua käytetään kuitenkin myös laajemmin merkitsemään 'hyvää ruokaa',Karelia à la carte -hankkeen kotisivut Iltalehti 11.2.1010: Lappi à la carte mutta myös 'yksilöllistä'Valtra à la Carte tai 'omavalintaista'.A la Carte -keittiöt Suomessa eri alojen toimijat käyttävät myös muita kuin tässä artikkelissa käytettyä ranskankielistä kirjoitusasua. == Lähteet == * * === Viitteet === Luokka:Ranskankieliset sanat ja sanonnat Luokka:Ravintolatalous
Surmatyö

Surmatyö on suomalaisen metalliyhtyeen Rytmihäiriön ensimmäinen EP, joka julkaistiin vuonna 1990. EP:n kappaleet julkaistiin myöhemmin uudelleen kokoelma-albumilla Surman vuodet – The Homicide Years. Vuonna 2011 Svart Records julkaisi albumista uusintapainoksenSvart Records , jolloin se nousi Suomen virallisen listan sijalle 47. == Kappaleet == # # # # # # # # # # === Vuoden 2011 painos === # * Kertakäyttö #Talouselämä #Sika paska 7 #Klubi 67 #Sionisti siat #Vain henkisesti sairas ihminen uskoo Jumalaan == Kokoonpano == * Pate – laulu * Tuukka – kitara * Ande – bassokitara * Otto – rummut == Aiheesta muualla == * * Surmatyö discogs.com -sivustolla == Lähteet == Luokka:Vuoden 1990 EP:t Luokka:Rytmihäiriön albumit
The End of Evolution... ...is Round the Corner

The End of Evolution... ...is Round the Corner on yhtyeiden Rytmihäiriö ja Amen julkaisema split-albumi. Levy julkaistiin vuonna 1992 Spinefarm Recordsin kautta. ==Kappalelista== Kappaleet 1-10 esittänyt Rytmihäiriö, 11-21 esittänyt Amen #They #How Much Longer #Friends of the Past #Threat #Reality of War #Disease of Mankind #Too Tired to Preach #Tomorrow - Brings the Sorrow #Fear... #Selfish Pit #Don't Ask #No Warheroes #Against What #Lost Testament #Go Die #Grind the Bastards Down #6655321 #Goreality #Starving Dog Eats Master #Money Rules the Fools #Spice-Song ==Kokoonpano== Rytmihäiriö * Marko – laulu * Samppa – kitara * Ande – basso * Otto – rummut Amen * Sebastian – laulu * Kimmo – laulu * Marko – kitara * Kaide – basso * Mika – rummut == Aiheesta muualla == * * Luokka:Vuoden 1992 split-albumit Luokka:Rytmihäiriön albumit
Gerry Rafferty

Gerald ”Gerry” Rafferty (16. huhtikuuta 1947 Paisley, Skotlanti – 4. tammikuuta 2011 Stroud, Englanti) oli brittiläinen laulaja-lauluntekijä sekä kitaristi. Rafferty oli soolourallaan suosituimmillaan 1970-luvun lopulla, jolloin hän julkaisi muun muassa hittisinglen ”Baker Street” sekä menestyneen albumin City to City. 1960-luvun lopulla Rafferty kuului folkyhtye The Humblebumsiin, joka saavutti suuren suosion Britanniassa. 1970-luvun puolella hän oli mukana toisessa suositussa yhtyeessä, Stealers Wheelissä.http://www.paisley.org.uk/famous_people/gerry_rafferty.php Famous and Successful People from Paisley ==Diskografia== ===Studioalbumit=== * * * * * * * * * * ==Lähteet== == Kirjallisuutta == * ==Aiheesta muualla== * Gerry Raffertyn muistokirjoitus Helsingin Sanomissa Luokka:Brittiläiset kitaristit Luokka:Brittiläiset pianistit Luokka:Brittiläiset poplaulajat‎ Luokka:Brittiläiset rocklaulajat‎ Luokka:Brittiläiset saksofonistit Luokka:Skotlantilaiset laulajat Luokka:Vuonna 1947 syntyneet Luokka:Vuonna 2011 kuolleet
Paul Mara

Paul Mara (s. 7. syyskuuta 1979 Ridgewood, New Jersey, Yhdysvallat) on yhdysvaltalainen jääkiekkoilija, pelipaikaltaan puolustaja. Hän pelasi viimeksi Montreal Canadiensissa. ==Ura== Mara pelasi uransa alkuvuosinaan USHS-sarjassa Belmont Hill Highin joukkueessa kaksi kautta. Kaudella 1996–1997 Mara pelasi OHL-sarjassa Sudbury Wolvesin joukkueessa. Seuraavan kauden hän jakoi Sudburyn ja Plymouth Whalersin välillä. Tampa Bay Lightning varasi Maran 7. pelaajana vuoden 1997 NHL:n varaustilaisuudessa. Viimeisenä juniorivuotenaan kaudella 1998–1999 Mara teki 54 tehopistettä 52 ottelussa. Samalla kaudella Mara esiintyi myös ensimmäisen kerran NHL:ssä, kun hän pelasi yhden ottelun tehoin 1+1. Kaudella 1999–2000 Mara pelasi NHL:ssä jo 54 ottelua ja teki niissä 18 pistettä. Hän pelasi kaudella farmissakin. Seuraavalla kaudella Mara kaupattiin Phoenix Coyotesin organisaatioon, jossa hän pelasi 16 ottelua. Seuraavien kahden kauden aikana hän teki yhteensä 49 tehopistettä. Hän teki todellisen läpimurtonsa NHL:n hyökkäävien puolustajien eliittiin kaudella 2003–2004, jolloin hän sai pisteet 6+36=42 ja oli NHL:n puolustajien pistepörssin kuudestoista ja syöttöpörssin viides. NHL:n työsulkukauden 2004–2005 Mara pelasi Euroopassa saksalaisessa Hannover Scorpionsissa. Kaudeksi 2005–2006 Mara palasi Phoenixiin ja pelasi erinomaisen kauden. Hän oli tehoilla 15+32=47 joukkueen tehokkain puolustaja ja teki samalla piste- ennätyksensä NHL:ssä. Kesällä 2005 Phoenix kauppasi Maran ja 3. kierroksen varausoikeuden Boston Bruinsiin vaihdossa Nick Boyntoniin ja 4. kierroksen varausoikeuteen. Hän ehti pelata Bostonissa 59 ottelua, kunnes hänet kaupattiin New York Rangersiin vaihtokaupassa Aaron Wardiin. Kaudella 2007–2008 Mara kärsi loukkaantumisista ja pelasi 61 ottelua. Kausi 2008–2009 jäi hänen viimeisekseen Rangersissa. Heinäkuussa 2009 Mara siirtyi vapaana agenttina Montreal Canadiensiin. Kausi meni pilalle loukkaantumisen vuoksi, ja hän pelasi vain 42 runkosarjaottelua eikä ainuttakaan pudotuspeliottelua. Syyskuussa 2010 Mara siirtyi Anaheim Ducksiin yhden vuoden sopimuksella. Mara pelasi Ducksissa 33 ottelua ja jäi useassa ottelussa kokoonpanon ulkopuolella. Hänet kaupattiin helmikuussa 2011 takaisin Canadiensiin vaihdossa viidennen kierroksen vuoroon varaustilaisuudessa 2012. Ducks oli hankkinut muutamaa päivää aiemmin puolustaja François Beaucheminin, mikä entisestään heikensi Maran mahdollisuuksia mahtua Ducksin pelaavaan kokoonpanoon. ===Maajoukkueura=== Mara edusti Yhdysvaltoja nuorten MM-kilpailuissa kolmesti vuosina 1997, 1998 ja 1999. Jälkimmäisellä hän teki viisi tehopistettä. Mara pelasi myös vuoden 2004 MM-kilpailuissa hyvän NHL-kauden siivittämänä. Turnauksessa hän teki kolme tehopistettä ja voitti MM-pronssia. ==Lähteet== ==Aiheesta muualla== * Luokka:Yhdysvaltalaiset jääkiekkoilijat Luokka:Tampa Bay Lightningin varaamat pelaajat Luokka:Vuonna 1979 syntyneet Luokka:Elävät henkilöt
Jamie Benn

Jamie Randolph Benn (s. 18. heinäkuuta 1989 Central Saanich, Brittiläinen Kolumbia, Kanada) on kanadalainen jääkiekkoilija, pelipaikaltaan laitahyökkääjä. Hän edustaa NHL:ssä pelaavaa Dallas Starsia ja on joukkueen kapteeni. Jamien isoveli Jordie Benn pelaa Brynäs IF:ssä, ja on pelipaikaltaan puolustaja. Helmikuussa 2014 Benn pelasi Kanadan jääkiekkomaajoukkueen mukana Sotšin olympialaisissa. Hän saavutti joukkueen kanssa turnauksesta olympiakultaa.http://yle.fi/urheilu/kanada_otti_omansa_sotshissa_- _hengeton_tre_kronor_nurin_olympiafinaalissa/7103999 Kaudella 2014–2015 hän oli NHL:n runkosarjan pistepörssin ykkönen. Benn teki kauden aikana 82 ottelussa yhteensä 87 tehopistettä, joista 35 oli maaleja ja 52 maaliin johtaneita syöttöjä. ==Tilastot== 2007–2008 Kelowna Rockets WHL 51 33 32 65 68 7 3 8 11 4 2008–2009 Kelowna Rockets WHL 56 46 36 82 71 19 13 20 33 18 JMM 6 4 2 6 4 2009–2010 Dallas Stars NHL 82 22 19 41 45 – – – – – Texas Stars AHL – – – – – 24 14 12 26 22 2010–2011 Dallas Stars NHL 69 22 34 56 52 – – – – – 2011–2012 Dallas Stars (A) NHL 71 26 37 63 55 – – – – – MM 8 3 2 5 4 2012–2013 Hamburg Freezers DEL 19 7 13 20 30 – – – – – Dallas Stars NHL 41 12 21 33 40 – – – – – 2013–2014 Dallas Stars (C) NHL 81 34 45 79 64 6 4 1 5 4 OK 6 2 0 2 4 2014–2015 Dallas Stars (C) NHL 82 35 52 87 64 – – – – – 2015–2016 Dallas Stars (C) NHL 82 41 48 89 64 13 5 10 15 10 2016–2017 Dallas Stars (C) NHL 77 26 43 69 66 – – – – – 2017–2018 Dallas Stars (C) NHL 82 36 43 79 54 – – – – – 2018–2019 Dallas Stars (C) NHL 78 27 26 53 56 13 2 8 10 10 2019–2020 Dallas Stars (C) NHL 69 19 20 39 53 27 8 11 19 32 2020–2021 Dallas Stars (C) NHL 52 11 24 35 33 – – – – – 2021–2022 Dallas Stars (C) NHL 82 18 28 46 88 7 1 1 2 6 2022–2023 Dallas Stars (C) NHL 82 33 45 78 34 17 3 8 11 51 2023–2024 Dallas Stars (C) NHL 82 21 39 60 41 19 4 11 15 6 15 kautta yhteensä NHL 1112 383 524 907 809 102 27 50 77 119 ==Lähteet== * === Viitteet === ==Aiheesta muualla== * Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Art Ross Trophy -voittajat Luokka:Dallas Starsin pelaajat Luokka:Dallas Starsin varaamat pelaajat Luokka:Vuonna 1989 syntyneet Luokka:Elävät henkilöt
Surman vuodet – The Homicide Years

Surman vuodet – The Homicide Years on metalliyhtye Rytmihäiriön kokoelma- albumi, joka on julkaistu vuonna 2003. Levy koostuu yhtyeen EP:istä Surmatyö ja Ihmisiä kuolee!, sekä pitkäsoitosta Surman siipien havinaa bonusmateriaalin ohella. Viimeisen kappaleen lopussa on pitkä radiosample sekä erilainen versio kappaleesta "Vain henkisesti sairas ihminen uskoo Jumalaan". ==Kappalelista== # # # # # # # # # # # # # # # # # # # # # # # # # # # # # # # # # # # # # == Lähteet == == Aiheesta muualla == * * Surman vuodet discogs.com -sivustolla Luokka:Vuoden 2003 kokoelma-albumit Luokka:Rytmihäiriön albumit
Chaosbreed / Rytmihäiriö

Chaosbreed / Rytmihäiriö on kyseenomaisten yhtyeiden julkaisema split-albumi vuodelta 2004. ==Kappaleet== ;Chaosbreed #Rabid Outburst #Crippled Beyond Belief #Funeral Bitch (Master cover) ;Rytmihäiriö # * Jos otan niin tapan #Mielummin spurgu kuin punkkari #Päihtynyt professori == Aiheesta muualla == * * Luokka:Vuoden 2004 split-albumit Luokka:Chaosbreedin albumit Luokka:Rytmihäiriön albumit
Surmaa kännissä

Surmaa kännissä on hardcore punk/metalliyhtye Rytmihäiriön kolmas EP, joka on julkaistu vuonna 2003. ==Kappaleet== # # # # # # # ==Kokoonpano== * Unto Helo – laulu * Janne Perttilä – kitara * Antti Kiiski – bassokitara * Otto Luotonen – rummut == Arvostelut == * Imperiumi: 9/10 == Lähteet == == Aiheesta muualla == * * Luokka:Vuoden 2003 EP:t Luokka:Rytmihäiriön albumit
Francisco Antonio Mourelle

Francisco Antonio Mourelle de la Rúa (1750 – 24. toukokuuta 1820) oli galicialainen meriupseeri ja tutkimusmatkailija, joka purjehti Espanjan kruunun alaisuudessa. Mourelle palveli Espanjan laivastossa Guayanassa, Trinidadissa ja Antilleilla. Vuonna 1774 hänet siirrettiin Uuden-Espanjan Tyynenmeren tukikohtaan Meksikon San Blasiin. Seuraavana vuonna hän liittyi Bruno de Hecetan ja Juan Francisco de la Bodega y Quadran retkikuntaan. Mourelle oli Quadran perämiehenä kuunari Sonoralla. Kun alukset olivat päässet 49. asteelle pohjoista leveyttä, ne joutuivat erilleen toisistaan. Heceta kääntyi pian tämän jälkeen Santiagollaan takaisin. Sonora jatkoi kuitenkin pohjoiseen ja eteni aina leveyspiirille 58° 30′. Retkikunta löysi Bucarelinlahden, jonne se myös ankkuroitu. Sonora palasi takaisin San Blasiin 20. marraskuuta 1775. Mourelle piti matkan aikana päiväkirjaa, jota James Cook myöhemmin käytti hyödykseen matkoillaan Tyynenmeren koillisosiin. Vuonna 1779 Mourelle lähti uudelle tutkimusmatkalle Quadran perämiehenä. Matkaa johti Ignacio de Arteaga y Bazán, ja se lähti liikkeelle San Blasista 11. helmikuuta 1779. Retkikunta eteni aina 61. pohjoiselle leveysasteelle Alaskanlahden pohjukkaan, josta se jatkoi matkaansa lounaaseen Kenain niemimaan mukaisesti. Mourelle purjehti San Blasista laajasti Tyynenmeren alueella. Hän kävi ainakin Tongalla, Filippiineillä ja Kiinan Kantonissa. Mourelle siirrettiin Espanjaan vuonna 1793. Hän eteni laivastossa aina kommodoriksi asti vuonna 1811. Vuonna 1818 hänet asetettiin eskaaderin johtoon. Sen piti kukistaa kapina Río de la Plata, mutta se ei ehtinyt missään vaiheessa matkaan. Mourelle kuoli 24. toukokuuta 1820. Luokka:Espanjalaiset tutkimusmatkailijat ja konkistadorit Luokka:Espanjalaiset sotilaat Luokka:Vuonna 1750 syntyneet Luokka:Vuonna 1820 kuolleet
Intohimo (yhtye)

Intohimo on ruotsalainen kristillinen post-hardcore-yhtye Jönköpingistä. Yhtye perustettiin kesällä 2004. Vain vuoden kuluttua perustamisesta Intohimo oli jo äänittänyt kaksi demoa: "In the deepest of mind" ja "PastPresentAndNeverAgain". Vuonna 2006 yhtye voitti parhaan levytyssopimuksettoman yhtyeen palkinnon Ruotsin kansallisilla Indiemusiikki- festivaaleilla. Ensimmäisen albuminsa, "Failures, Failures, Failures and Hope", yhtye julkaisi maaliskuussa 2007. Levy-yhtiö oli Pretty Dirty Promotions. Toinen albumi, "Us; The Hollows", julkaistiin huhtikuussa 2009, julkaisijana The Uanit Music Compny. Intohimo on toiminut lämppärinä mm. yhdysvaltalaiselle Underoath-yhtyeelle == Julkaisut == * In the deepest of mind (2004) (demo) * PastPresentAndNeverAgain (2005) (demo) * Failures, Failures, Failures & Hope (2007) * Us; The Hollows (2009) * Winter Sun (2012) (EP) * Northern Lights (2012) Luokka:Ruotsalaiset metalcore-yhtyeet Luokka:Post-hardcore-yhtyeet
Donald Segretti

Donald Segretti (s. 17. syyskuuta 1941 San Marino, Kalifornia) on yhdysvaltalainen lakimies, jonka presidentti Richard Nixonin erityisavustaja Dwight L. Chapin värväsi 1970-luvun alussa sabotoimaan demokraattisen puolueen toimintaa. Segrettin toimet tulivat esille Bob Woodwardin ja Carl Bernsteinin Watergate-tutkimusten aikana. Segretti kertoi myöhemmin senaatin komitealle eräänä päätehtävänään olleen senaattori Edmund Muskien maineen vahingoittaminen, sillä Nixon piti tätä vaarallisimpana mahdollisena vastaehdokkaanaan vuoden 1972 presidentinvaalissa. Osana maineen pilaamista eräs Segrettin avustajista murtautui Muskien kampanjatoimistoon, josta hän varasti Muskien kampanjassaan käyttämää kirjepaperia. Kolmellesadalle Muskien esivaalikilpailijoiden Hubert Humphreyn ja Henry M. Jacksonin tukijalle lähetettiin kirje, jossa väitettiin Jacksonin saaneen aviottoman lapsen vuonna 1929, ja että hän olisi ollut pidätettynä homoseksuaalisten suhteiden takia vuosina 1957 ja 1959. Humphreyn taas väitettiin tulleen vuonna 1967 pidätetyksi rattijuopumuksesta ollessaan prostituoidun seurassa. Kirjeiden tarkoituksena oli antaa kuva, että Muskie olisi lokakampanjan takana, mikä olisi vahingoittanut hänen mainettaan rehellisenä poliitikkona. Floridassa Muskien kannattajina esiintyneet Segrettin apulaiset soittivat äänestäjille keskellä yötä. New Hampshiren esivaalien aikaan paikallinen Manchester Union Leader -sanomalehti julkaisi kirjeen, jossa Muskien väitettiin puhuneen halventavasti kanadanranskalaisista ja Muskien vaimon kerrottiin käyttävän runsaasti alkoholia. Lehden saama kirje osoittautui myöhemmissä FBI:n tutkimuksissa väärennökseksi. Oikeudessa Segretti myönsi syyllistyneensä laittoman kampanjamateriaalin välittämiseen ja asiakirjojen väärentämiseen. Hän sai kuuden kuukauden vankeustuomion, josta hän vapautui neljä ja puoli kuukautta sitä suoritettuaan. Segretti palasi myöhemmin lakimiehen tehtäviin. Vuonna 1995 hän pyrki Kaliforniassa Orangen piirikunnan ylioikeuden tuomariksi, mutta joutui vetäytymään paikallisten sanomalehtien muistutettua hänen yhteydestään Watergate-skandaaliin. Segretti toimi Orangen piirikunnassa John McCainin kampanjaryhmän varapuheenjohtajana presidentinvaalien esivaalissa vuonna 2000. Elokuvassa Presidentin miehet Segrettiä näytteli Robert Walden. == Lähteet == Luokka:Watergate-skandaali Luokka:Yhdysvaltalaiset rikolliset Luokka:Yhdysvaltalaiset juristit Luokka:Vuonna 1941 syntyneet Luokka:Elävät henkilöt
Baker Street (kappale)

Baker Street on skotlantilaisen laulaja-lauluntekijä Gerry Raffertyn vuonna 1978 julkaistu kappale ja hittisingle albumilta City to City. Se nousi Britanniassa sijalle 3 ja Yhdysvalloissa sijalle 2. Kanadassa kappale oli listaykkönen neljän viikon ajan. Kappale on Raffertyn ylivoimaisesti tunnetuin ja sitä on kutsuttu mestariteokseksi. Baker Street on katu Lontoossa, jossa Rafferty itse vietti usein aikaa ystävänsä luona. ==Laulun tarina ja musiikki== ”Baker Streetiä” pidetään myös Raffertyn tunteellisimpana lauluna. Se on kertomus miehestä, joka unelmoi omasta talosta kaukana muualla, mutta ei juoppoutensa vuoksi voi toteuttaa tavoitettaan. Siksi hän juo unohtaakseen sen, mitä hän ei omista, eikä koskaan ymmärrä, ettei hänen elämässään ole minkäännäköistä suuntaa. Raffertyn laulua on kuvattu Paul McCartney -tyyliseksi ja sanoituksia mysteerisiksi ja kaihoisiksi. Kappaleen kuuluisan, toistuvan saksofoniosan soittaa Raphael Ravenscroft, joka oli aiemmin soittanut muun muassa Pink Floydin, Abban ja Marvin Gayen levyillä. Saksofonin ottamisen mukaan kappaleeseen keksi tuottaja Hugh Murphy, kun Rafferty itse ei keksinyt sopivaa vaihtoehtoa. Saksofonin menestyksekäs käyttö aiheutti ”Baker Street -ilmiön”, jolloin instrumentin suosio kasvoi niin muusikkojen kuin tavallisten ihmistenkin keskuudessa, ja 1980-luvun puolivälissä saksofoni oli yleisin ensisoitin. Laulun kitarasoolo puolestaan oli Slashin mukaan innoittamassa Guns N’ Rosesin kappaleen ”Sweet Child O’ Minen” sooloa. Kappaleen albumiversion pituus on yli kuusi minuuttia, kun taas singleversio on lyhennetty hieman päälle neljään minuuttiin. ==Kaupallinen vastaanotto== Kappaletta soitettiin ahkerasti brittiläisillä radioasemilla kuukausien ajan ja single nousi saarivaltiossa sijalle 3. Listaviikkoja kertyi helmi–toukokuun 1978 välisenä aikana yhteensä 15. Astetta paremmin se pärjäsi Yhdysvalloissa, missä se nousi Billboard Hot 100 -listan sijalle 2. Toiseksi se ylsi Yhdysvaltojen lisäksi myös ainakin Sveitsissä. Suurinta menestys oli kuitenkin Kanadassa, missä kappale oli neljä viikkoa listaykkösenä. Gerry Rafferty kuoli 4. tammikuuta 2011. Samassa kuussa ”Baker Street” nousi uudelleen listalle ainakin Britanniassa, Alankomaissa ja Sveitsissä. Myös Saksassa kappale saavutti tuolloin sijoituksen. === Listasijoitukset === Valtio Korkein sijoitus Listaviikot Nousu listalle Lähde 1\. (4 vk) 29.4.1978 2\. 1978 2\. 17 24.6.1978 3\. 16 18.2.1978 4\. 7 23.3.1978 4\. 24 15.6.1978 4\. 17 4.6.1978 16\. 9 13.5.1978 69\. 2011 ==Muut versiot== Vuonna 1992 Undercover-yhtyeen versio ”Baker Streetistä” nousi Britanniassa singlelistan sijalle 2, menestyen paremmin kuin alkuperäisversio. Myös Foo Fighters on tehnyt kappaleesta oman version, jossa alkuperäinen saksofoniosuus on soitettu kitaralla. Kappale julkaistiin ”My Hero” -singlen B-puolena vuonna 1998. == Kappaleet == A-puoli # B-puoli # * ==Lähteet== *Singlen sisältö, kappaleiden kestot ja tuottajat: Singlen tiedot charts.org.nz -sivustolla ===Viitteet=== Luokka:Brittiläiset rockkappaleet Luokka:Gerry Raffertyn sanoittamat kappaleet Luokka:Vuoden 1978 kappaleet
The Darktown Strutters’ Ball

”The Darktown Strutters’ Ball” on Shelton Brooksin säveltämä ja sanoittama yhdysvaltalainen musiikkikappale vuodelta 1917. Sen teki tunnetuksi Original Dixieland Jass Band, jonka levytys toukokuulta 1917 on yksi ensimmäisistä julkaistuista jazznauhoituksista. Kappaleen ovat levyttäneet myös muun muassa Trump Davidson, Jimmy Dorsey, Benny Goodman, Ella Fitzgerald sekä The Beach Boys. Kappaleen nimestä on useita muunnelmia, kuten ”At the Darktown Strutters’ Ball”, ”Darktown Strutters’ Ball” ja pelkkä ”Strutters’ Ball”. == Lähteet == == Aiheesta muualla == * Luokka:Vuoden 1917 kappaleet Luokka:Jazzstandardit
Hernán Bernardello

Hernán Darío Bernardello (s. 3. elokuuta 1986 Rosario, Argentiina) on argentiinalainen jalkapalloilija. Hän on pelipaikaltaan keskikenttäpelaaja. == Seurajoukkueura == Bernardello aloitti ammattilaisuransa vuonna 2006 argentiinalaisesta Newell's Old Boysista. Vuoteen 2007 mennessä hän onnistui vakiinnuttamaan pelipaikkansa joukkueen avauskokoonpanossa. Hän teki ensimmäisen maalinsa joukkueessa ottelussa Argentinos Juniorsia vastaan. 18\. heinäkuuta 2009 Bernardello teki kuusivuotisen sopimuksen espanjalaisseura Almerían kanssa. Hänestä maksettiin 3 miljoonan euron siirtokorvaus.El Almería cierra el fichaje de Bernardello UD Almería. Viitattu 12.10.2010. == Maajoukkueura == Bernardello teki ensiesiintymisensä Argentiinan maajoukkueessa 20. toukokuuta 2009 ystävyysottelussa Panamaa vastaan. Argentiinan kokoonpano muodostui pelkistä kotimaan sarjan pelaajista. == Lähteet == == Aiheesta muualla == * Bernardellon tilastot FútbolXXI -sivustolla * Bernardellon tilastot BDFutbol -sivustolla Luokka:Argentiinalaiset jalkapalloilijat Luokka:Vuonna 1986 syntyneet Luokka:Elävät henkilöt
Christophe Blain

Christophe Blain (s. 1970) on ranskalainen sarjakuvataiteilija. ==Tuotanto== === Maalari ja merirosvo === # # # # # === Ulkoministeriö === * * == Aiheesta muualla == * Salla Brunou: Blain ja merirosvojen historia. Kvaak.fi 2.10.2007. Luokka:Ranskalaiset sarjakuvantekijät Luokka:Vuonna 1970 syntyneet Luokka:Elävät henkilöt
Paco Roca

Francisco José Martínez Roca (s. 1969), taiteilijanimeltään Paco Roca, on espanjalainen sarjakuvantekijä. Häneltä on suomennettu sarjakuvaromaani Ryppyjä (2007, suom. WSOY 2010). Roca vieraili Helsingin sarjakuvafestivaaleilla 2010. == Suomennettu albumi == * == Lähteet == == Aiheesta muualla == * Kotisivut. Luokka:Espanjalaiset sarjakuvantekijät
Moresbynsaari

Moresbynsaari (, ) on Kuningatar Charlotten saariryhmän (Haida Gwaii) toiseksi suurin saari Brittiläisessä Kolumbiassa, Kanadassa. Se sijaitsee suuremman Grahaminsaaren eteläpuolella. Saaren pinta-ala on noin 2 608 km², se on 175. suurin saari maailmassa ja 32. suurin Kanadassa. Saaren ainoa merkittävä asutuskeskus on Sandspitin asuinalue, jossa sijaitsee myös alueen tärkein lentoasema. Moresbyn väkiluku on noin 402 asukasta (Tilastot vuoden 2006 väestönlaskennasta, jossa on käytetty Skeena-Queen Charlotte E vaalipirin rajoja, jotka ovat lähes identtiset saaren rajojen kanssa). Saaren eteläosassa sijaitsee Gwaii Haanasin kansallispuisto, jonka nimi tulee alueen alkuperäisasukkaiden, haidojen, kielestä. Saari on nimetty lippueamiraali Fairfax Moresbyn kunniaksi. == Lähteet == Luokka:Brittiläisen Kolumbian saaret
Grahaminsaari

Grahaminsaari voi viitata seuraaviin saariin: * Grahaminsaari, Kuningatar Charlotten saariryhmän suurin saari Brittiläisessä Kolumbiassa, Kanadassa. * Grahaminsaari, Kuningatar Elisabetin saariryhmään kuuluva saari Nunavutissa, Kanadassa.
Borden

Borden voi tarkoittaa: *Borden, kylä Australiassa *Borden, kunta Kanadan Saskatchewanissa *Borden, kylä Englannin Kentissä *Borden, pikkukaupunki Yhdysvaltojen Indianassa *Bordeninsaari, Pohjoisella jäämerellä *Bordenin piirikunta, Yhdysvaltojen Texasissa *Borden-Carleton, kunta Kanadan Prinssi Edwardin saarella *M/S Borden, ro-ro-rahtilaiva *Borden, sukunimenä: **Amanda Borden (s. 1977), yhdysvaltalainen telinevoimistelija ja olympiavoittaja **Lizzie Borden (1860–1927), yhdysvaltalainen kirvesmurhista syytetty mutta vapautettu ** Robert Borden (1854–1937), kanadalainen poliitikko Luokka:Luettelot henkilöistä sukunimen mukaan
Eglinton

Eglinton tarkoittaa muun muassa seuraavia: *Eglintonsaari, saari Kuningatar Elisabetin saaristossa Kanadan Luoteisterritorioissa *Eglinton, kylä Londonderryn piirikunnassa Pohjois-Irlannissa ;Britannian kuninkaallinen laivasto * HMS Eglinton (1917), Ascot-luokan miinanraivaaja * HMS Eglinton (L87), Hunt-luokan hävittäjä
Grahaminsaari (Brittiläinen Kolumbia)

Grahaminsaari () on Kuningatar Charlotten saariryhmän (Haida Gwaii) suurin saari Brittiläisessä Kolumbiassa, Kanadassa. Se sijaitsee saariryhmän toiseksi suurimman saaren, Moresbynsaaren pohjoispuolella. Saaren pinta-ala on 6 361 km², se on 101. suurin saari maailmassa ja 22. suurin Kanadassa. Saarella asuu noin 5 000 asukasta. Skidegatesta on lauttayhteys Prince Rupertiin sekä Moresbynsaarelle. == Lähteet == Luokka:Brittiläisen Kolumbian saaret
Al Leong

Al Leong on yhdysvaltalainen stuntnäyttelijä ja näyttelijä. Hän esittää usein pahiksia toimintaelokuvissa. Hän myös kuolee usein rooleissaan. Hän on esiintynyt esimerkiksi elokuvassa Die Hard – vain kuolleen ruumiini yli terroristia ja Tappavassa aseessa kiduttajaa. ==Aiheesta muualla== * Luokka:Yhdysvaltalaiset näyttelijät Luokka:Syntymävuosi puuttuu Luokka:Elävät henkilöt
Wolin (saari)

Wolin () on saari Itämeressä Puolan luoteisrannikolla, Oderinhaffin edustalla. Świna-joki erottaa saaren Usedomin saaresta lännessä ja Dzwina-joki mantereesta idässä. Saari kuuluu Länsi-Pommerin voivodikuntaan ja on pinta- alaltaan noin 265 neliökilometriä. Saarella sijaitsee Wolinin kansallispuisto ja Wolinin kaupunki. Saari liitettiin puolaan toisen maailmansodan jälkeen muiden alueiden yhteydessä, ja sen saksankielinen väestö karkotettiin. == Kuvia == Kuva:Festiwal Słowian i Wikingów 2009 66.jpg|Wolinin kaupunki saaren itäosassa. Kuva:Amber Międzyzdroje1.JPG|Hotel Amber Baltic Międzyzdrojessa Itämeren rannalla. Kuva:PH SWI 08.jpg|Nostureita Świnoujścien satamassa. == Aiheesta muualla == * Wyspa Wolin Saaren viralliset kotisivut * Woliński Park Narodowy Saarella sijaitsevan Wolinin kansallispuiston viralliset kotisivut Luokka:Itämeren saaret Luokka:Länsi-Pommerin voivodikunta
Manok

Manok oli Karjalan tasavallassa 1960–1990-luvuilla toiminut suomenkielinen lauluyhtye. Petroskoin suomalaisen teatterin näyttelijät William Hall, Pauli Rinne, Pekka Mikšijev sekä Viljo Ahvonen, Orvo Björninen ja Aarni Romppainen perustivat sen vuonna 1960 Petroskoin musiikkiteatterin kapellimestarin Marlen Nokelaisen johdolla. Nokelaisen kuoltua vuonna 1965 yhtye nimettiin hänen muistokseen Manokiksi - (M(arlen) A(kselinpoika) NOK(elainen). Venäjän kielessä sanalla on merkitys ’metsästäjän houkutuspilli’. Nokelaisen jälkeen yhtyeen johtajaksi kutsuttiin Karjalan opettajakorkeakoulun musiikinopettaja Andro Lehmus. Myöhemmin siihen liittyi radio- ja tv-kuuluttaja Ensio Vento. Etupäässä suomalaisia kansanlauluja ja neuvostoliittolaisten säveltäjien kappaleita esittänyt Manok tuli tunnetuksi erityisesti Neuvosto-Karjalan suomalaisväestön keskuudessa. Sen tavaramerkeiksi muodostuivat kaunis stemmalaulu ja hauska lavashow. Yhtye esiintyi myös eri puolilla Neuvostoliittoa sekä Suomessa, Itä-Saksassa, Ranskassa ja Ruotsissa. 1970-luvun alusta lähtien sen vakituisen kokoonpanon muodostivat Hall ja Nikolai Samsonov (tenorit), Lehmus (toinen tenori), Rinne (baritoni) sekä Björninen ja Vento (bassot). Vennon korvasi 1980-luvun alussa näyttelijä Leo Närjä. Yhtyeen televisioitu jäähyväiskonsertti pidettiin Petroskoin suomalaisessa teatterissa joulukuussa 1990. Tämän jälkeen Manok esiintyi vielä pari kertaa Karjalan TV:n ohjelmissa. Yhtyeen ensimmäiset äänitykset tehtiin Karjalan radiossa vuonna 1962. Neuvostoliiton levy-yhtiö Melodija julkaisi vuonna 1977 LP-levyn Finski mužskoi vokalnyi ansambl Manok (”Suomalainen mieslauluyhtye Manok”). Karjalan radion musiikkitoimittaja Arto Rinne kokosi vuonna 2003 omakustanne-cd:n Antologia 1960–1990. ==Levyjulkaisut== * Finski mužskoi vokalnyi ansambl Manok. Melodija, 1977. * Antologia 1960–1990: Petroskoin suomalaisen lauluyhtyeen parhaat palat, 2003. ==Aiheesta muualla== * Yhtyeelle omistettu sivusto , , Luokka:Karjalan tasavallan historia Luokka:Neuvostoliittolaiset yhtyeet Luokka:Venäläiset yhtyeet
Willis

Willis on seuraavien henkilöiden sukunimi: * Bruce Willis (s. 1955), yhdysvaltalainen näyttelijä ja muusikko * Chris Willis, yhdysvaltalainen laulaja, lauluntekijä ja musiikkituottaja * Chuck Willis (1928–1958), yhdysvaltalainen rhythm and blues -muusikko * Connie Willis (s. 1945), yhdysvaltalainen tieteiskirjailija * Edmond Willis, englantilainen pikakirjoitusjärjestelmän kehittäjä * Frank B. Willis (1871–1928), yhdysvaltalainen republikaanipoliitikko * Geoff Willis (s. 1959), brittiläinen Formula 1 -tallipäällikkö * Gordon Willis (1931–2014), yhdysvaltalainen elokuvaaja * John Willis (1572–1625), englantilainen kirkkoherra ja pikakirjoitusjärjestelmän kehittäjä * Katherine Willis, brittiläinen biologi * Matt Willis (s. 1983), englantilainen laulaja * Nick Willis (s. 1983), uusiseelantilainen keskimatkojen juoksija * Nicole Willis (s. 1963), yhdysvaltalainen laulaja, lauluntekijä ja taidemaalari * Patrick Willis (s. 1985), yhdysvaltalainen amerikkalaisen jalkapallon pelaaja * Paul Willis, englantilainen sosiologi ja kulttuuriteoreetikko * Pete Willis (s. 1960), englantilainen kitaristi * Rumer Willis (s. 1988), yhdysvaltalainen näyttelijä * Shane Willis (s. 1977), kanadalainen jääkiekkoilija * Thomas Willis (1621–1675), brittiläinen lääkäri ja iatrokemisti * Wesley Willis (1963–2003), yhdysvaltalainen muusikko ja taiteilija. == Muita merkityksiä == * Willis Tower (ent. Sears Tower), pilvenpiirtäjä Chicagossa. Luokka:Sukunimet
XPM

XPM tarkoittaa: * X PixMap, kuvatiedostomuoto * Extreme Project Management
ETC

ETC voi tarkoittaa seuraavia asioita: * ETC, ruotsalainen vasemmistolainen aikakauslehti * Entertainment Technology Center * Pörssinoteerattu raaka-aine (ETC, exchange traded commodity) * Ericsson Texture Compression, tietokonegrafiikassa käytetty pakkausmenetelmä
Hr. Ms. Karel Doorman (R81)

Hr. Ms. Karel Doorman (viirinumero R81) oli toisen maailmansodan lopulla valmistunut Colossus-luokan lentotukialus, jonka Alankomaiden hallitus osti Britannialta. Alus oli uransa aikana myös sekä Britannian kuninkaallisen laivaston HMS Venerablena että Argentiinan laivastossa nimellä ARA Veinticinco de Mayo. Alus siirrettiin huhtikuussa 1947 reserviin, minkä jälkeen se ankkuroitui Plymouthiin. Alus sijoitettiin myyntilistalle. Alankomaiden hallitus osti aluksen 1. huhtikuuta 1948. Alus kunnostettiin luovutettavaksi Alankomaiden laivastolle, joka otti sen palvelukseensa 28. toukokuuta nimellä Hr.Ms. Karel Doorman. == Palvelus == Aluksen lentokalusto koostui aluksi Hawker Sea Fury FB.11 -hävittäjäpommittajista ja Fairey Firefly AS.4 ja AS.5 -sukellusveneentorjuntakoneista, jotka myöhemmin korvattiin 23 Alankomaissa lisenssivalmistetulla Hawker Sea Fury FB.51 -koneella.McCart, Neil s. 49Polmar, Norman s. 173 Alus siirrettiin 1954 modernisoitavaksi Wilton- Fijenoordin telakalle, mistä se palasi palvelukseen 1958. Telakalla lentokansi vahvistettiin ja laajennettiin mahdollistamaan kahdeksan asteen laskeutumisalue. Alukselle asennettiin samanaikaisen nousun ja laskun mahdollistava peilijärjestelmä, höyrykatapultti ja uudet jarruvaijerit. Lisäksi aluksen siltarakenteita muutettiin ja savuhormeja muokattiin. Alukselle asennettiin uusi tutkajärjestelmä, jonka antennit olivat silmiinpistäviä huollon jälkeen. Aluksen lentokonekalustoksi vaihdettiin laivue brittiläisvalmisteisia Hawker Sea Hawk FGA.6 -hävittäjäpommittajia, laivue Grumman TBM-3S ja TBM-3W Avengereita, jotka korvattiin Yhdysvalloista ja Kanadasta ostetuilla Grumman S2F-1 Tracker- ja HO4S-3-koneilla sekä HSS-1-sukellusveneentorjuntahelikoptereilla.Polmar, Norman s. 173–174 Trackerit olivat ydinasekykyisiä, joten ne kykenivät kuljettamaan monikäyttöisiä Yhdysvaltain B57-ydinpommeja. Pommien kuoret oli sijoitettu alukselle, mutta ydinmateriaali oli varastoitu Englantiin Yhdysvaltain valvontaan.Polmar, Norman s. 174 Alukselle asennettiin 1966 HMS Leviathanista poistetut uudet höyryturbiinit sekä kattilat. Aluksen konehuoneessa syttyi 1968 tulipalo, mutta sen aiheuttamat vauriot korjattiin pikaisesti aluksen luovuttamiseksi Argentiinalle. Argentiinan laivasto otti aluksen palvelukseensa 12. maaliskuuta 1969 nimellä ARA Veinticinco de Mayo. ==Lähteet== * * * * ===Viitteet=== == Aiheesta muualla == * Karel Doorman Luokka:Colossus-luokan lentotukialukset Luokka:Alankomaiden laivaston lentotukialukset Luokka:Cammell Lairdin valmistamat alukset
ARA Veinticinco de Mayo (V-2)

ARA Veinticinco de Mayo (viirinumero V-2) oli toisen maailmansodan lopulla valmistunut Colossus-luokan lentotukialus, jonka Argentiinan hallitus osti Alankomailta. Alus palveli uransa aikana myös sekä Britannian kuninkaallisen laivaston HMS Venerablena että Alankomaiden laivastossa nimellä Hr. Ms. Karel Doorman. == Palvelus == Alus otettiin palvelukseen 12. maaliskuuta 1969 Argentiinan laivastossa nimellä ARA Veinticinco de Mayo. Ennen 1. syyskuuta alkanutta purjehdusta Argentiinaan alus huollettiin. Aluksi aluksella palvelivat A-4 Skyhawkit ja Grumman S-2 Trackerit, mutta sen kalustoksi vaihdettiin 1981 Ranskasta hankitut Super Étendardit.McCart, Neil s. 49 Aluksen aseistusta vähennettiin 1975 kymmeneen ja 1980 yhdeksään 40 millimetrin 70 kaliiperin tykkiin. Alukselle asennettiin myös datalinkit, jotta se kykenisi kommunikoimaan Argentiinan laivastolle ostettujen Tyypin 42 hävittäjien kanssa.Chesneau, Roger s. 51 Vuonna 1982 Falklandin sodan aikana alus oli Argentiinan laivaston lippulaivana, ja sen kannella palveli 20 lentokonetta: 5 Super Étendard ja 10 A-4Q Skyhawk hävittäjäpommittajaa sekä 5 Grumman S-2A Tracker sukellusveneentorjuntakonetta. Alus suoritti ainoastaan yhden rynnäkön kohti Kuninkaallisen laivaston osastoa, mutta risteilijä ARA General Belgranon uppoaminen palautti aluksen kotisatamaan. Aluksen lentotoiminta oli hyvin vähäistä sodan päätyttyä, kunnes se oli modernisoitavana 1988. Palvelukseen palattuaan alus toimi jälleen aktiivisemmin.Chesneau, Roger s. 7 ==Lähteet== * * * * ===Viitteet=== Luokka:Colossus-luokan lentotukialukset Luokka:Argentiinan laivaston lentotukialukset Luokka:Argentiinalaiset kylmän sodan lentotukialukset Luokka:Cammell Lairdin valmistamat alukset Luokka:Argentiinalaiset Falklandin sodan sotalaivat
Schwarz

Schwarz on muun muassa seuraavien henkilöiden sukunimi: * Alexander Schwarz (s. 1978), suomalainen maastohiihtäjä * André Schwarz-Bart (1928–2006), ranskalainen kirjailija * Armin Schwarz (s. 1963), saksalainen ralliautoilija * Arturo Schwarz (1924–2021), italialainen taidehistorioitsija, taidekonsultti ja kansainvälisten näyttelyjen kuraattori * Berthold Schwarz (1300-luvulla), saksalainen munkki ja alkemisti, erään perimätiedon ruudin ja tuliaseiden keksijä * Christian Schwarz-Schilling (s. 1930), saksalainen poliitikko * Dieter Schwarz (s. 1939), saksalainen liikemies, Lidlin perustaja * Eleonore Schwarz (s. 1936), itävaltalainen oopperalaulaja * Franz Xaver Schwarz (1875–1947), saksalainen SS-Oberstgruppenführer * Fred Schwarz (1913–2009), australialainen lääkäri ja antikommunistinen aktivisti * Gerard Schwarz (s. 1947), yhdysvaltalainen kapellimestari * Heinrich Schwarz (1906–1947), saksalainen keskitysleirin komendantti * Henrik Schwarz (s. 1972), saksalainen deep house -tuottaja ja DJ * Hubert Schwarz (s. 1960), saksalainen yhdistetyn hiihtäjä * Julie Wilhelmine Hagen-Schwarz (1824–1902), baltiansaksalainen taidemaalari * Leo Schwarz (1931–2018), saksalainen katolinen piispa * Ludwig Schwarz (s. 1940), itävaltalainen katolinen piispa * Marco Schwarz (s. 1995), itävaltalainen alppihiihtäjä * Marek Schwarz (s. 1986), tšekkiläinen jääkiekkomaalivahti * Nathalie Schwarz (s. 1993), itävaltalainen maastohiihtäjä * Sandro Schwarz (s. 1978), saksalainen jalkapalloilija ja valmentaja * Sibylla Schwarz (1621–1638), saksalainen runoilija * Sissy Schwarz (s. 1936), itävaltalainen taitoluistelija * Stefan Schwarz (s. 1969), ruotsalainen jalkapalloilija * Walter Andreas Schwarz (1913–1992), saksalainen laulaja, säveltäjä, sanoittaja, kabareetaiteilija, kirjailija ja käsikirjoittaja * Wolfgang Schwarz (s. 1947), itävaltalainen taitoluistelija. == Katso myös == * Schwartz
Amazonianliejukana

Amazonianliejukana (Porphyrio flavirostris) on eteläamerikkalainen rantakana. Sen elinympäristö käsittää suuren osan mantereesta, Kolumbian itäosista Brasilian kaakkoisosaan, Pohjois-Argentiinaan, Paraguayhin ja Kaakkois-Peruun. Johann Friedrich Gmelin kuvaili lajin holotyypin Cayennesta vuonna 1789.The Internet Bird Collection == Lähteet == Luokka:Sulttaanikanat
Siniliejukana

Siniliejukana (Porphyrio martinica) on amerikkalainen rantakana. Sen elinympäristö käsittää Yhdysvaltain itärannikon Marylandista ja Delawaresta etelään, paikoin myös sisämaassa, Meksikon Tyynenmeren rannikon Nayaritista etelään läpi Keski-Amerikan ja Länsi-Intian saariston, ja Etelä-Amerikan aina Argentiinan pohjoisosiin ja Perun eteäosiin. Pohjoisimmat populaatiot ovat muuttolintuja, ja ne talvehtivat Teksasissa ja Floridassa. Carl von Linné kuvaili lajin holotyypin Martiniquelta vuonna 1766.The Internet Bird Collection == Lähteet == Luokka:Sulttaanikanat
Devil’s Hole

Devil’s Hole (suomeksi ’Pirunkuoppa’) on Pohjanmereen kuuluva merialue, joka sijaitsee kaksisataa kilometriä itään Dundeen kaupungista Skotlannissa. Sen kohdalla on merenpohjassa useita kapeita syvänteitä, jotka ovat jyrkkärinteisiä ja lähes etelä–pohjois-suuntaisia. Alue on saanut pahaenteisen nimensä kalastajilta, jotka kadottivat sinne usein verkkojaan. Devil’s Holen syvänteet ovat 20–30 kilometriä pitkiä mutta ainoastaan 1–2 kilometriä leveitä. Niiden syvimmät kohdat ovat noin 230 metriä, kun ympäröivä merenpohja on vain 80–90 metriä merenpinnan alapuolella. Painanteet ovat todennäköisesti syntyneet sulamisvesien kuluttamina viime jääkauden lopussa. == Lähteet == * (Koordinaatit) === Viitteet === Luokka:Pohjanmeri
Valkosulttaanikana

Valkosulttaanikana (Porphyrio albus) oli Australiaan kuuluvalla Lord Howen saarella elänyt rantakana. Valaanpyytäjät ja merimiehet metsästivät sen sukupuuttoon 1800-luvun alussa. Lajista on säilynyt kaksi museonäytettä, toinen Liverpoolissa ja toinen Wienissä. George Shaw kuvaili lajin holotyypin vuonna 1790. == Lähteet == Luokka:Sulttaanikanat Luokka:Sukupuuttoon kuolleet linnut
Pohjois-Korea olympialaisissa

Korean demokraattinen kansantasavalta eli Pohjois-Korea osallistui olympialaisiin ensimmäisen kerran Innsbruckissa 1964, ja on ollut siitä lähtien mukana useimmissa talviolympialaisissa. Kesäolympialaisiin maa osallistui ensimmäisen kerran Münchenissä 1972. Se on ollut sen jälkeen mukana kaikissa kesäolympialaisissa, lukuun ottamatta Los Angelesia 1984 ja Soulia 1988, joita se boikotoi poliittisista syistä. Pohjois-Korea ei myöskään osallistunut Tokion 2020 kesäolympialaisiin koronaviruspandemian vuoksi. Pohjois-Korean menestyksekkäimmät urheilumuodot olympialaisissa ovat painonnosto, paini, nyrkkeily, judo ja voimistelu. Maan ensimmäinen olympiamitalisti oli pikaluistelija Han Pil-Hwa, joka sai hopeaa naisten 3 000 metrillä Innsbruckissa 1964. Hänen lisäkseen pohjoiskorealaisista on talvikisamitalin saanut vain Hwang Ok-Sil, joka saavutti pronssia naisten 500 metrin kaukalopikaluistelussa Albertvillessä 1992. Pohjois-Korean ensimmäinen olympiavoittaja oli ampuja Ri Ho-Jun, joka voitti pienoiskiväärin makuuasentokilpailun Münchenissä 1972. Ainoa kaksi olympiakultaa voittanut maan edustaja on ollut vapaapainija Kim Il, 48 kg:n sarjassa Barcelonassa 1992 ja Atlantassa 1996. Eniten mitaleja, kolme, on saanut judoka Kye Sun-Hui, joka on saavuttanut yhden kullan, yhden hopean ja yhden pronssin, vuosina 1996–2004. == Mitalit lajeittain == === Kesäolympialaiset === === Talviolympialaiset === == Mitalit olympialaisittain == === Kesäolympialaiset === === Talviolympialaiset === == Olympiamitalistit == === Kesäolympialaiset === === Talviolympialaiset === == Lähteet == *
EUSTORY

EUSTORY- History Network for Young Europeans - on Euroopan laajuinen verkosto, johon kuuluu järjestöjä 24 maasta. Verkosto on toiminut vuodesta 2001 lähtien. Suomesta verkostossa on mukana Historian ja yhteiskuntaopin opettajien liitto HYOL ry. EUSTORY -verkoston jäsenet järjestävät kansallisia historia-aiheisia tutkielmakilpailuja. Niihin on osallistunut yli 135 000 nuorta eurooppalaista. Suomessa EUSTORY -historiakilpailuja on järjestetty vuodesta 2008 lähtien. Verkoston mottona on Dealing with history -understanding differences, overcoming divisions. Verkosto pyrkii edistämään historian moniperspektiivisyyttä sekä yhteisymmärrystä erilaisten ihmisten ja ihmisryhmien välillä. Lisäksi tavoitteisiin kuuluu historian väärinkäytön ehkäiseminen. Historiakilpailujen lisäksi verkosto järjestää vuosittain kansainvälisiä EUSTORY -seminaareja (Youth Academies). Niissä kansallisissa kilpailuissa hyvin pärjänneet nuoret pääsevät tutkimaan historiaa yhdessä. Suomesta seminaareihin voivat hakea palkintosijoille päässeet lukiolaiset. ==Organisaatio== EUSTORY -verkoston jäsenet ovat poliittisesti riippumattomia kansalaisjärjestöjä. Monesta maasta, esim. Suomesta, mukana on pedagoginen opettajajärjestö. Verkostoon kuuluu järjestöjä seuraavista maista: Belgia, Bulgaria, Espanja, Israel, Italia, Latvia, Norja, Puola, Saksa, Serbia, Slovakia, Slovenia, Suomi, Sveitsi, Ranska, Romania, Ruotsi, Tanska, Tšekki, Ukraina, Valko-Venäjä, Venäjä, Viro ja Wales. ==Suojelijat== *Martti Ahtisaari *Władysław Bartoszewski *Jacques Delors *Romano Prodi *Peter Ustinov ja Johannes Rau olivat elinaikanaan verkoston suojelijoita ==Aiheesta muualla== *EUSTORY -verkoston sivut (englanniksi) *HYOL:n EUSTORY -kilpailun sivut Luokka:Kansainväliset järjestöt
Suomen New Yorkin kulttuuri-instituutti

Suomen New Yorkin kulttuuri-instituutti () on vuonna 1990 perustettu kulttuuri-instituutti. osittain Se on yksi 17 suomalaisesta eri maissa toimivasta kulttuuri- ja tiedeinstituutista. New Yorkin ohella instituutilla on toimisto myös Helsingissä. Suomen opetus- ja kulttuuriministeriön tukeman instituutin ovat perustaneet Suomen Taiteilijaseura, Suomen Arkkitehtiliitto ja Ornamo. Instituuttia ylläpitää vuonna 1989 perustettu Suomen New Yorkin kulttuuri-instituutin säätiö ().Suomen New Yorkin kulttuuri-instituutin säätiö Kauppalehden yrityshaku. Viitattu 7.7.2011. Instituutti ylläpitää kolmea taiteilijaresidenssiä sekä tuottaa ja kuratoi näyttelyitä ja muita tapahtumia yhteistyössä paikallisten gallerioiden, museoiden ja muiden yhteistyötahojen kanssa. Kaikki residenssit sijaitsevat Brooklynissa Williamsburgin alueella. Yhtä residensseistä rahoittaa Alfred Kordelinin säätiö, ja se on yhteydessä kansainväliseen ateljee- ja kuratointiohjelmaan International Studio and Curatorial Programiin. Instituutin toiminta-alueena on Yhdysvallat ja myös Kanada. Tavoitteena on edistää suomalaista kuvataidetta, designia ja arkkitehtuuria alueella ja luoda pitkäaikaisia yhteistyösuhteita suomalaisten ja pohjoisamerikkalaisten visuaalisten alojen ammattilaisten välillä. ==Lähteet== ==Aiheesta muualla== *Instituutin kotisivut Luokka:New Yorkin kulttuuri Luokka:Suomen kulttuuri- ja tiedeinstituutit Luokka:Taiteilijaresidenssit
Ruohonapsija

Ruohonapsija (Polystictus pectoralis) on Etelä-Amerikassa tavattava tyranneihin kuuluva varpuslintu. ==Koko ja ulkonäkö== Kooltaan ruohonapsija on noin 10 cm. Selästään laji on väritykseltään ruosteenruskea ja siivet sekä pyrstö ovat tummemmat. Siivissä on kanelinruskeita raitoja. Linnun pää on väriltään musta ja päälaella on valkoisia juovia. Rinta on ruohonapsijalla ruskehtava ja vatsa valkoinen. ==Levinneisyys ja elinympäristö== Ruohonapsijalla on kolme alalajia, jotka eroavat levinneisyydeltään ja jonkin verran myös elinympäristöltään. *P. p. bogotensis elää Kolumbian länsiosien ylänkömailla. Sen elinympäristöä ovat savannialueet, joilla kasvaa korkeaa ruohoa ja paikoitellen pensaikkoa. Lisäksi tätä alalajia on tavattu lampien läheisyyden ruohikoista. *P. p. brevipennis -alalajia tavataan Kolumbian pohjoisosista, Venezuelasta, Guyanasta, Surinamesta, Ranskan Guyanasta ja Brasilian pohjoisosista. Sen elinympäristöön kuuluvat metsien ruohoiset soiset alueet, kosteiden savannien pitkät ruohikot ja Brasiliassa Amazonjoen pohjoispuolella savannit. *Nimialalaji P. p. pectoralis elää Brasiliassa, Paraguayssa, Uruguayssa sekä Argentiinassa. Sen elinympäristöä ovat savannit ja erityisesti Argentiinassa muiden alalajien ympäristöjä kuivemmat ruohomaat ja erityisesti sitä tavataan teiden ja rautateiden varsilta. Ruohonapsijan kantaa uhkaavat sopivien elinympäristöjen muuttaminen eukalyptus- ja soijaviljelmiksi erityisesti Brasiliassa. Argentiinassa ja Paraguayn ruohomaita uhkaa laajamittainen karjan laidunnus. Elinympäristöjä esiintyy muuallakin vain laikuittaisesti laidunnuksen ja ruohikkopalojen vuoksi. Ruohonapsijan elinympäristöt sijaitsevat yleensä 150-2 600 metrin korkeudella merenpinnasta. ==Elintavat== Ruohonapsijat liikkuvat yleensä yksin tai pareittain, mutta voivat liittyä myös parviin siemeniä syövien lintujen kanssa. Lajin ravintoa ovat hyönteiset. joita se pyydystää ruohonkorsilta tai ilmasta. Laji rakentaa kuppimaisen pesänsä kasvien juurista korkeaan ruohikkoon vain hieman maanpinnasta ylemmäs. Naaras munii kolme kellertävää munaa. Koiras valtaa pesäpaikan ja puolustaa reviiriään varsin voimakkaasti. ==Lähteet== Luokka:Tyrannit